Det er super at du er så modtagelig overfor de råd du får herinde, for som en anden også siger er der mange der har sagt noget klogt. Holder du os ikke opdateret med hvordan det er gået når du har haft en anden rytter på og snakket foder med ejeren? Held og lykke
En eksplosiv hest kan godt være ren i røngten og alligevel blive erstattet af forsikringen for en skade i fx halsen. Min hestemassør ligge inde med nyt viden på området, hvor (og dette er mundtligt overleveret) ca 50% af de heste som bliver taget på forsikringen grundet adfærdsmæssige problemer stammer fra en skade i halsen. Før det overhovedet er muligt at bedømme hestens reelle adfærd SKAL den have en optimal ydre pasning mht. miljø; masser af foldtid, selskab, det rigtige (havrefrie) foder osv. Man kan og BØR ikke begynde at rette noget ved hestens adfærd FØR disse ting er iorden. Det er ikke fair. Indspændinger er helt hil i hovedet. Netop som Chantell skriver. Indspændingerne giver ikke efter når hesten søger korrekt ned og frem, altså den lærer ALDRIG at forstå hvad biddet i virkeligheden betyder. Stop knappen (biddet og tøjlen) bliver jo "trukket i hele tiden". Fy Fy FY! Personligt synes jeg du skulle; 1 enten skrive en fuldstændig korrekt salgsopstilling hvor du fortæller ALT om hesten og er villig til at give ordentlig afslag i prisen til den rette køber. eller 2 Få den hest gennemtjekket af en dygtig kiropraktiker og lade den gå igennem alle de efterfølgende behandlinger og undersøgelser som du får råd om. Det er dyrt og den lange tunge vej, som ikke nødvendigvis betyder du kommer til at ride hesten selv nogensinde. HVIS så hesten er helt OK (og du kan ikke lade een dyrlæges udtalelser stå alene, du må spørge dig for hos de BEDSTE) så skal alle kommandoer og din ridning omkodes så hesten lærer udenom det indlærte adfærdsmønster. Det er OGSÅ krævende og man starter FORFRA. HVIS hesten har tillært sig at stejle og være voldsom for at slippe af med rytteren skal der virkelig dygtig og proff tænkning til at få det nye indlærte "ridning" til mindst muligt at give "tanke forbindelser" imellem det hesten allerede har lært og så det nye. Men ALT dette taget i betragtning OG fordi du ikke helt selv kan bestemme 100 % over hvordan hele dette skal takles (foder/ folde osv.) så er min mening at du vil være langt bedre tjent med en erfaren hest du kan bruge med det samme. Jeg synes ikke du skal forsøge mere med hende. Ingen rytter kan omskole hende fra den ene dag til den anden, det vil under alle omstændigheder komme til at tage lang tid før hun er velredet nok til at du kan overtage hende og stole 100% på hende eller før du kan sælge hende som en 100% ridelig hest. Alt det roden rundt midt imellem og forsøgen selv koster penge og ærgelser. Jeg tror du har købt en for vanskelig hest. Det skulle jo have været skønt og dejligt nu, ikke?
Bare lige for at rette op på en misforståelse: Ute er ikke i parelli, og underviser ej heller i dette. Det du beskriver, er (var) typisk for parelli.
Så vidt jeg er informeret er ute den i danmark der er nået længst i parellis system men er nu gået ud af det og eksperimentere med sit eget system. Jeg har deltaget i utallige kurser med diverse, overværet mange clinics og læst i tonsvis af bøger om og med horsemanship. Jeg vil nærmest sammenligne det med religion. Som udgangspunkt har de alle noget rigtigt i sig. Det er fortolkerne den er gal med. Ang. Utes omgangsform vil jeg nok tro at det er fordi hun er tysk. Der er de altså mere kæft, trit og retning F.eks var jeg til Parelli opvisning og det var fantastisk lige bortset fra at jeg ikke rigtig kan klare det dersens amerikanske med at vi alle sammen skal huje og pifte hver gang der er sket den mindste bevægelse på banen. Hvilke form man foretrækker er nok også et spørgsmål om personlighed. Jeg syntes f.eks. at Parellis system er virkelig godt til dem der egentlig ikke vidste at heste har deres eget sprog. De kan klare sig med helt simple metoder. Hvorimod f.eks. Monty kræver at man faktisk bruger flere timer på at iagtage heste og sætte sig ind i deres sprog. I bund og grund mener jeg at de alle er ens. De forstår alle vigtigheden af at sætte sig ind i hestens psyke og tale med den udfra det. Hvor monty så vil være førerhoppe vil parelli bare være chef!! Og de heste jeg har set eller deltaget med har alle syntes at det var skideskægt. Det kan selvfølgelig være noget ala som ejer så hest!!? Den der med hvorfor skulle det nu være nødvendigt syntes jeg er som at sige jeg er dansker og jeg taler sgu dansk og så må alle andre bare lære det. De største Horsemen jeg har mødt er dyrlæger og smede. De har fattet fordelene ved at kunne gøre hesten tryg hurtigt uden at tage sprøjten frem. Derudover vil jeg til jer alle gerne anbefale bogen Ridesikkerhed af Jan Ladewig som er en meget kendt hestemand i DK og da absolut ikke kendt som HMSguru, men han har altså skrevet en rigtig god bog for alle som går op i heste. Den fåes hos   og koster 99
I bund og grund bør man vel blot låne det, man kan bruge til sin egen hest - "mærket" eller "navnet" er uinteressant, hvis det ikke fungerer for den hest, man arbejder med... Inspiration er sundt - teorier kan afprøves, men vigstigst af alt må man se på hesten, man arbejder med... Dressur Spring Distance Islænderridning Akademisk Jagt Military Alle har vi godt af inputs og nye tanker, men hvad der fungerer for venindens hest, fungerer ikke nødvendigvis for din  Badusen
ok Kan ik li finde det igen, men der var en der skrev at der manglede noget efter join up(monty roberts). Det synes jeg ikke, for hans metode er jo til alle dicipliner.. når hesten har accepteret rytteren, begynder de forskellige dicipliner at grene sig ud.
MR´s metode er diskuteret til hudløshed herinde, og jeg personligt er bestemt ikke fan. Du skriver i dit tidligere indlæg, at du går ind for Andrew Mcleans metode, men i dit sidste lyder det som du er mere til Monty? Andrew Mclean er vist ikke den store Join up-fan  Nå, men pyt, jeg ville bare rette op på misforståelsen mht. Ute, og hvad hun underviser.
jeg er ikke kun til det ene eller det andet. Jeg skrev jeg er stor tilhænger af Andrew Mcleans  metoder.. Det jeg mente med mit sidste indlæg, var svar til den der skrev at der manglede noget(i mrs lære) efter at hesten havde accepteret rytteren, hvor jeg så mener at eftersom de forskellige dicipliner kræver forskellig træning af hesten, er der jo ikke mere at fortælle for ham. Han er jo ikke dressur eller springtræner.. Ergo: Hvis jeg skal tilride en hest, er der meget at hente i mrs metoder, men når jeg kommer op, skifter billedet, for heste rider ikke på hinanden.. og mr koncentrerer sig mest om hvordan du arb fra jorden. Med henholdsvis rå eller problemheste. Det er jo ikke helt det samme de koncentrere sig om. Andrew Mclean har jo en masse at sige om at   hesten korrekt. Det har mr ikke.
Jeg omgås ikke heste, efter en bestemt person. Jeg vil sige, at: * Når man kan sætte sig ind i hvorfor en hest reagere som den gør og behandle det derfra uden psykisk/fysisk overlast. Så har man et godt horsemanship. Dog vil jeg tro, at man næppe kan gøre en problem hest - 'go' igen på kort tid uden at bruge psykisk/fysisk overlast. Hvis man ikke tvinger hesten, så går man ind i dens indre og 'ændre' den. Ses i Join Up. Derfor er det bare tid og tålmodighed, samt kærlighed - den eneste løsning til en god hest. Tror ikke rigtig på tillids øvelser eller alt muligt andet 'gøgl'.
Nu synes jeg godt at min grumme historie kan komme frem i lyset - nu da der lige frem er en Ute tråd. Ute er meget hård. Det er faktisk ret så synd for resten af Parelli - ikke fordi jeg er Parelli fan men fordi jeg trods det synes at der er noget godt i nogle af øvelserne. Men min dejlige hest og mig var tilmeldt et level 1 kursus og vi gik rent igennem Loke var bare en perle, men han havde ikke så rart med traileren han var meget angst ikke ulydig og fræk men bange. Så jeg anmodet Ute om hjælp og til den pris skulle man jo tro at man kunne få lidt ekstra privat undervisning. Jo Ute hjælp mig til sidst, Loke blev læsset men ville ikke stå roligt i traileren han bankede tilbage, på stangen. jeg var helt stresset stod bare lammet og kikkede på. Så sagde hun luk traileren og lad ham stå der i 5 min så kør. Tror vi nåede at stå der i 1 min så sprang han over bummen og han raslede rundt i traileren. Da han kom ud havde han skåret sit ene forben så voldsomt at man kunne se senerene, OG Utes kommentar var " han skal nok blive god igen!" det er så 30.000 kr siden for så tilsidst at måtte aflive Loke pga følge sygdomme af stress og sunket hovben. Det har lært mig en masse og det har kostet mange tårer at miste min gode hest. stadig kan jeg komme i tanke om de ture vi har haft sammen. som man siger af skade bliver man klog.
Det er noget sært noget det hms.. I gamle dage had vi en pris i klubben for bedste horsemanship.. Men den gik ikke til den der var bedst til mr eller ute eller alt det halløj. Den gik til den der passede og trænede sin hest med ro, venlighed, tålmodighed og satte hestens velvære før resultater.. I mine øjne er det stadig det hms går ud på. Eller det er det ,det burde gå ud på.. Synes det er synd at alle de alternative træningsformer har fået den ene fælles betegnelse.. For det er sandelig ikke alle de trænere der ærer betegnelsen..
gud fri mig vel en kamel a format jeg jeg havde sgu lagt sag an hvis det var det jeg fik for mine penge en ødelagt hest... endnu mere NEJ tak til Ute nu...
det var jeg godt i gang med men advokaten ville ikke tage sagen, fordi jeg skulle have sagt stop, jura - så jeg gik i terapi i stedet. Men jeg har som du ikke en dør til overs for Ute, hun burde ikke have med heste at gøre og slet ikke andres. Mange på kurset var rystede over behandlingen af både min og deres egne, og ejeren af stedet synes hun var for hård gennemgående, så måtte de ikke drikke vand og så måtte de ikke dit og dat. Om Ute er nået langt kan jo diskuteres. jeg synes det ikke. tak for omsorgen
Jeg kan desværre ikke komme med noget svar, men blot nævne at jeg oplever præcis det samme med min ene hest. Han skummer altid KUN i venstre side, på trods af at højre side er hans bedste. Jeg rider lige meget på begge volter, og der er efterhånden ikke længere så stor forskel mellem "god" og "dårlig" side. Dog synes jeg at han suger bedst på biddet på højre volte (= den side han IKKE skummer i, ville umiddelbart tro det burde være omvendt   ) Er selv forundret ligesom du, og håber nogen kan komme med et opklarende svar. Mvh. Linea
en ordentlig mundspærre da han tjekkede tænderne på hende? Altså så hun var i bedøvelse og han nemt kunne mærke efter kandspidser eller andet aller inderst? Det er simpelthen nødvendigt. Har hun ulvetænder?
Betina: Naturligvis er hun ung, og vi har også selv tænkt den tanke, at vi måske ikke pressede hende nok. Men på den anden side så tror jeg ikke at problemet ville være så vedvarende hvis der ikke var en fysisk årsag. Vedr. anspringet så sprang hun perfekt an i lang tid. Jojo, det var forkert galop engang imellem, og enkelte gange kryds. Men hun reagerede på hjælpen. Pludselig begyndte hun at ville "løbe/falde" i galop, og lagde ørerne tilbage og stivede sig og skød skulder. Et par los med bagbenene (ikke glade buk) kom der også. Tror desværre ikke det bare var ungheste-nykker. Hvorfor skulle en ellers uproblematisk samarbejdsvillig hest ellers gøre det? Hebrana: Jeg var der ikke til tandtjekket, Yuki hendes ejer var der dog. Men hun fik raspet tandspidser osv., så der har været brugt mundspærre... Ingen ulvetænder...
Okay jeg kunne heller ikke læse dette ud af dit første indlæg: "Pludselig begyndte hun at ville "løbe/falde" i galop, og lagde ørerne tilbage og stivede sig og skød skulder. Et par los med bagbenene (ikke glade buk) kom der også" Det er selvføgelig mere voldsomt end forkert anspring det er vi enige i   Min egen har dog både haft lavet mange forkert anspring, herefter mange krydsanspring inden han nu næsten er sikker i galopanspringende og det tiltrods for at den egentlig kunne da jeg købte den. Men ja "ørene og lossene" synes jeg ikke virker normalt men måske det godt kan være hendes reaktion på svære ting 
Nea: Jeg har i dag haft kontakt med Mai fra hestetandpleje.dk der mener Rigola kan have fået et diagonalt bid som følge af skævbelastning efter skaden. Så det følger vi lige op på. Muligvis kan det være det samme din hest har? Mai skrev at hesten ofte har diagonalt bid hvis den kunne skummer i den ene side, og når hesten har diagonalt bid kan den ikke flytte kæben korrekt, og har derfor ofte svært ved at stille sig til den ene side! 
mellem en korsledsskade og et diagonalt bid? Ja, det har jeg bare aldrig hørt om, men det er bestemt interessant, så sig endelig til når du ved nærmere. Men burde en alm. dyrlæge ikke kunne se om hesten har forkert bid? Men diagonalt bid menes der så skævt bid, eller hvad er definitionen? Jeg synes bare slet ikke min hest er alarmerende svær på den ene volte. Der er efterhånden meget lidt forskel på højre og venstre. Men han stikker tungen lidt ud i venstre side (den side han skummer i). Tænker at det måske hænger sammen, men kan ikke helt finde ud af hvorfor han gør det.. Mvh. Linea
Nea: Jeg tillader mig lige at indsætte en bid af hvad Mai fra   skrev til mig på mail:  Derudover skriver hun, at det ikke er noget almindelige dyrlæger altid er opmærksomme på. Det er jo langtfra sikkert at det er sådan sammenhængen er, men det er jo interessant det Mai skriver. Rigola har jo været meget skæv i krydset efter korsledsskaden, men er nu næsten lige. Når man tænker på hvor meget tid hesten bruger på at gumle, og når man tænker på Rigola har været skæv i ryggen et halvt års tid, så kan det jo godt være hun har fået en skævhed i munden?   Hvis nu hun har været øm i overlinien et godt stykke tid, og hun så har tygget skævt for at kompensere? Du kan se billeder af diagonalbid på Mai's hjemmeside. Rigola har ikke så voldsomt diagonalbid som hesten på billederne (det er helt sikkert), så havde vi opdaget det, men spørgsmålet er om der kan være noget skævhed vi ikke kan se fordi vi ikke er uddannet til det.
Hej! Min hest har altid skummet mere i højre side end i venstre - lige fra jeg begyndte at gå tur med hende i hovedtøj som "lille". Hun bliver 8 i år, så det har stået på i mange år - hun har ikke nogen kendte skader, der kunne give skævhed. Hun har altid været lidt "stivere" i venstre side hvor hun ikke skummer. Jeg ændrede ridestil for et års tid siden (begyndte forfra med "McLean-ridning"), og rider nu med næsten ingenting i hånden. De dage hvor hesten er allerbedst og lettest at ride (dvs. jeg bruger ikke biddet særligt meget) skummer hun "perfekt" - en smule læbestift, og lige meget i begge sider. De dage hvor vi ikke er helt enige og jeg kommer til at bruge biddet for meget skummer hun meget - og tydeligt mere i højre side end i venstre. Mange hilsner, Lene
Jeg har en der er skæv i læberne, eller dvs de er tykkere i den ene side end den anden. han skummer også skævt. jeg tror dog ikke det har noget med noget at gøre i dette tilfælde. Det var faktisk tandlægen der gjorde mig opmærksom på disse 'skæve' læber.
Skævhed i krydset kan sagtens give låste halshvirvler og spændinger i kæben, problemer med tænderne kan omvendt give bivirkninger ned i hals og ryg. Så jeg tror også I skal få hele hesten kigget igennem når I har fysioterapuet/kiropraktor til hende. Ligesom skæve fødder kan give nakkesmerter og hovedpine hos mennesker! Hvis man så giver dem indlæg i skoene for at rette benstillingen op, er der pludselig nogen muskler, som længe har været alt for korte, der pludselig begynder at brokke sig. Så det kan godt blive en langvarig proces med rigtig meget gymnastik, massage, stræk osv. selvom skaden er kommet sig. :Pia